Ekkuumiro ly'ebisoro erya Rwenzori Mountains National Park kifo omukuumirwa ebisolo mu Uganda. Ekkuumiro lino lirimu olusozi olwokusatu olusinga obuwanvu mu Afirika, ebiyiriro, ennyanja, n'omuzira. Ekkuumiro lino era limanyiddwa olw'ebimera ebirimu ebirungi okuzaama. Ekkuumiro lino lyebunguluddwa disitulikiti y'e Bundibugyo, Kabarole, ne Kasese, nga lyesudde kkiromita abiri mu ttaano okuva mu kibuga ky'e Kasese. Liri ku sukweya kkirommita lwenda mu kyenda mu mukaaga. Ekkuumiro lizingiramu olusozi Rwenzori, ensozi n'omuseetwe ebisangibwa mu Bukiikaddyo bwa yikweta. Ensozi zino ngulumivu okusinga olusozi olusinga obuwanvu mu Bulaaya era ziriko omuzira. Ekkuumiro lirimu ebintu eby'enjawulo ebitasangibwa mu bitundu birala era ng’ebimu ku byo biri mu katyabaga ka kusaanawo. Ekkuumiro eryo lirirmu ebimera eby'enjawulo era nga bitwalibwa okuba nga ebimu ku byo bye bisinga obulungi mu nsi yonna. Lirimu ebika by'omuddo bya mirundi etaano nga bino bikyuka okusinziira ku buwanvu obuli wakati w'ettaka n'ebbanga. Ekkuumiro lino lirirmu ebika by'ebinyonyi kinaana mu mwenda. Lirirmu ebika by'ebisolo eby'enjawulo nga bino bisinziira ku kifo w'oli. Mu bisolo ebyo mulimu, enjovu, Kimpanze, enkima enjeru, engabi n’ebirala. Ekkuumiro lino lya gavumenti ya Uganda. Likuumibwa era tewali kintu kyonna kiyinza kuggyibwamu nga toyise mu ba buyinza.